## Pravilnik o načinu praćenja namjenskog korištenja sredstava Fonda za zaštitu okoliša i energetsku učinkovitost i ugovorenih prava i obveza

### NN 183/2004 (23.12.2004.), Pravilnik o načinu praćenja namjenskog korištenja sredstava Fonda za zaštitu okoliša i energetsku učinkovitost i ugovorenih prava i obveza

# FOND ZA ZAŠTITU OKOLIŠA I ENERGETSKU UČINKOVITOST

3166

Na
temelju članka 20. stavka 4. Zakona o Fondu za zaštitu okoliša i energetsku učinkovitost
(»Narodne novine«, broj 107/03), članka 15. stavka 1. podstavka 5., članka 72.
stavka 1. podstavka 6. i stavka 3. Statuta Fonda za zaštitu okoliša i
energetsku učinkovitost (»Narodne novine«, broj 193/03 i 73/04), Upravni odbor
Fonda za zaštitu okoliša i energetsku učinkovitost na sjednici održanoj dana
20. prosinca 2004. godine, uz prethodnu suglasnost Ministarstva zaštite okoliša,
prostornog uređenja i graditeljstva i Ministarstva gospodarstva, rada i
poduzetništva, donio je

## PRAVILNIK

### O NAČINU PRAĆENJA NAMJENSKOG KORIŠTENJA SREDSTAVA FONDA ZA ZAŠTITU OKOLIŠA I ENERGETSKU UČINKOVITOST I UGOVORENIH PRAVA I OBVEZA

Članak
1.

Ovim
Pravilnikom uređuje se način praćenja namjenskog korištenja sredstava koja Fond
za zaštitu okoliša i energetsku učinkovitost (u daljnjem tekstu: Fond) odobrava
za financiranje pripreme, provedbe i razvoja programa, projekata i sličnih
aktivnosti u području očuvanja, održivog korištenja, zaštite i una­prjeđivanja
okoliša i u području energetske učinkovitosti i korištenja obnovljivih izvora
energije (u daljnjem tekstu: sredstva Fonda) te način praćenja ugovorenih prava
i obveza korisnika.

Članak
2.

Pravne
i fizičke osobe kojima su odobrena sredstva Fonda za provedbu programa,
projekata, odnosno drugih aktivnosti (u daljnjem tekstu: korisnici sredstava)
dužni su dodijeljena sredstva koristiti namjenski, na način i u rokovima utvrđenim
ugovorom o korištenju sredstava Fonda.

Članak
3.

Fond
prati korištenje sredstava koja je dodijelio za projekte, programe i druge
aktivnosti te nadzire njihovo namjensko koriš­tenje na temelju ugovora o korištenju
sredstava Fonda, ovisno o njihovoj namjeni.

Ugovor
o korištenju sredstava Fonda mora sadržavati odredbe o načinu nadzora izvođenja
projekta, o načinu i rokovima obavješćivanja Fonda te o mjerama koje mogu
nastupiti radi neis­punjavanja ugovorenih obveza i nenamjenskog korištenja
sredstava Fonda.

Članak
4.

Fond
prati i nadzire namjensko korištenje sredstava Fonda i izvršenje ugovorenih
prava i obveza korisnika sredstava:

–
neposrednim očevidom, putem ovlaštene osobe Fonda,

– na
temelju izvješća i dokumentacije dostavljene od strane korisnika sredstava.

Članak
5.

Fond
ima pravo u svako doba putem svojih ovlaštenih osoba nadzirati namjensko korištenje
sredstava Fonda i izvršenje prava i obveza korisnika sredstava iz ugovora o
korištenju sredstava Fonda.

Namjensko
korištenje sredstava Fonda i izvršenje prava i obveza korisnika sredstava
temeljem ugovora o korištenju sredstava Fonda za realizaciju programa i
projekata zaštite okoliša i energetske učinkovitosti prati i nadziru nadležne
službe Fonda.

Ako se
u postupku praćenja i nadzora nad namjenskim troše­njem sredstava Fonda i izvršenjem
ugovorenih prava i obveza utvrdi potreba za posebnim stručnim znanjima i
iskustvima kojima Fond ne raspolaže, direktor Fonda može obavljanje navedene
zadaće povjeriti jednoj ili više stručnih osoba, odnosno stručnoj organizaciji.

Kad
ovlaštena osoba Fonda obavlja neposredni očevid na mjestu izvođenja programa,
projekta, odnosno slične aktivnosti koja je predmet ugovora o korištenju
sredstava Fonda, korisnik sredstava je dužan toj osobi omogućiti uvid u svu
dokumentaciju u vezi s programom, projektom, odnosno aktivnošću koja se nad­zire.

Članak
6.

Korisnik
sredstava je dužan Fondu dostavljati izvješća o realizaciji programa, projekta,
odnosno slične aktivnosti u rokovima utvrđenim ugovorom o korištenju sredstava.

Izvješće
iz stavka 1. ovog članka obavezno sadrži:

– opis
izvršenih radova (zbirno i po fazama),

– utrošena
financijska sredstva,

– opis
promjena u realizaciji projekta, programa, odnosno druge aktivnosti koje utječu
na troškove realizacije,

–
naznaku poteškoća pri izvođenju programa, projekta, odnosno druge aktivnosti s
operativnim planom za njihovo rješenje,

–
odstupanja od plana provedbe programa, projekta, odnosno druge aktivnosti,

–
ostale podatke bitne za provedbu programa, projekta, odnosno druge aktivnosti i
izvršenje ugovorenih obveza.

Izvješće
iz stavka 1. ovog članka provjerava nadležna služba Fonda te nakon njegove
ovjere daje nalog za plaćanje odobrenih sredstava korisniku sredstava.

Članak
7.

Korisnik
sredstava dužan je odmah obavijestiti Fond o:

–
statusnim promjenama korisnika sredstava,

–
promjeni osobe ovlaštene za zastupanje korisnika sredstava,

–
nemogućnosti korisnika sredstava na ispunjenje ugovorom preuzetih financijskih
obveza,

–
namjeri promjene izvođača radova,

–
nastupu nepredviđenih okolnosti koje utječu na tehnički, organizacijski ili
financijski dio provedbe programa, odnosno projekta,

–
odstupanjima od plana izvođenja programa, odnosno projekta i razlozima za
odstupanje,

–
drugim okolnostima koje nalažu potrebu izmjene ugovora o korištenju sredstava
Fonda.

Članak
8.

Ako korisnik sredstava dodijeljena sredstva ne
koristi na način i za namjene utvrđene ugovorom o korištenju sredstava, odnosno
ne izvršava ugovorene obveze, Fond će obustaviti dodjelu sredstava, a korisnik
sredstava je dužan nenamjenski utrošena sredstva vratiti Fondu u roku od 15
dana od primitka pisanoga zahtjeva za povrat, zajedno sa zakonskom zateznom
kamatom tekućom od dana primitka sredstava pa do dana povrata na račun Fonda.

Članak 9.

Nakon završetka programa, odnosno projekta korisnik
sredstava je dužan jednom godišnje izvještavati Fond o njegovim učincima u
razdoblju utvrđenom ugovorom o korištenju sredstava Fonda, a najviše za
razdoblje od 5 godina.

Ako korisnik sredstava ne postupi u skladu sa stavkom
1. ovog članka, Fond ima pravo uskratiti svaku moguću daljnju financijsku pomoć
iz sredstava Fonda, kao i mogućnost sudjelovanja u natječajima na sličnim
projektima iz djelokruga Fonda.

Članak
10.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
024-04/04-02/0021
Urbroj: 563-01-04-1
Zagreb, 20. prosinca 2004.

Predsjednik
Upravnog odbora
**Davor** **Mrdulja****š, dipl****. iur****.,** v. r.

Pravilnik, NN 183/2004-3166